《送奚宰二首》
宋代·陆埈

失学儿俱懒，师资点化开。
砭针瘳痼疾，膏馥起枯荄。
授□方知绪，从游奈溯洄。
武城门下士，应许厕澹台。

作者简介：（1155—1216）高邮人，字子高。高宗建炎初，与兄埙徙秀州崇德。光宗绍熙元年进士。授滁州教授，尊礼老成，作兴小学，人皆趋学。迁两浙转运司干办公事。后除秘书省校书郎，摄濠州。改知和州，养士厉俗，修仓浚河。罢为主管建宁府冲佑观。有《益斋集》。